Xonim Huseynova

Xonim Akif qizi Huseynova (; 1993-yil 1-martda tugʻilgan) — Ozarbayjonlik dzyudochi, Tokioda oʻtkazilgan 2020-yilgi Yozgi Paralimpiya oʻyinlari gʻolibi, 2017—2019-yillarda koʻzi ojizlar va zaif koʻruvchilar oʻrtasida Yevropa chempioni, bronza medali sovrindori. Bokudagi Slam turniri (2017) va koʻzi ojizlar va zaif koʻruvchilar oʻrtasidagi Toshkent Gran-prisining kumush medali sovrindori (2019), Ozarbayjonning toʻrt karra chempioni, 2017-yilgi Islom birdamlik oʻyinlarining ikki karra kumush medali sovrindori.  

 Tarjimai hol 
Xonim Huseynova 1993-yil 1-martda Ozarbayjonda dunyoga keladi.

2009-yil iyul oyida Tampere shahridagi Yevropa yoshlar Olimpiya festivalida Xonim Huseynova 63 kg gacha boʻlgan vazn toifasida hal qiluvchi bahsda belgiyalik Lise Lukfasselga yengilib, beshinchi oʻrinni egalladi.

2015-yilning iyun oyida Bokuda oʻtkazilgan I Yevropa oʻyinlarida 63 kg gacha boʻlgan vazn toifasida Huseynova birinchi bahsdayoq makedoniyalik Katerina Nikoloska ustidan gʻalaba qozonadi, ammo 1/8 finalga borganda fransuz Klaris Agbenienga magʻlub boʻlgach, turnirni tark etadi.  

2017-yilda Huseynova Uolsollda koʻzi ojizlar va zaif koʻruvchilar oʻrtasida dzyudo boʻyicha Yevropa chempioni boʻlishga muvaffaq boʻldi. Mazkur yili u Bokudagi „Katta dubulgʻa“ turnirining bronza medali sovrindori boʻladi.  

22018-yilda Odivelash (Lissabon) shahrida oʻtkazilgan koʻzi ojizlar va zaif koʻruvchilar oʻrtasidagi jahon chempionatida Ozarbayjon ayollar terma jamoasi tarkibida jamoaviy turnirning bronza medali sohibasiga aylanadi.

2019-yilda Huseynova koʻzi ojizlar va zaif koʻruvchilar oʻrtasidagi Toshkent Gran-prisida kumush medalni qoʻlga kiritdi. Xuddi shu yili Genuya shahrida u oʻz vazn toifasida (63 kg gacha) koʻzi ojizlar va zaif koʻruvchilar oʻrtasidagi Yevropa chempionatida yutuqqa erishadi, shuningdek, Ozarbayjon aralash jamoasi tarkibida ham Yevropa chempioni boʻladi.  

Tokio-2021 Paralimpiya oʻyinlarida Xonim Huseynova chorak finalda yaponiyalik Xiroko Kudoni, yarim finalda esa xitoylik Yue Vangni ustidan gʻalabaga erishadi. Shundan keyin finalda Huseynova ukrainalik Irina Gusiyevani magʻlub etib, debyut Paralimpiya oʻyinlarining oltin medaliga sazovor boʻladi.

Ozarbayjon Respublikasi Prezidenti Ilhom Aliyevning 2021-yil 6-sentabrdagi farmoniga muvofiq Tokio shahrida oʻtkazilgan XVI yozgi Paralimpiya oʻyinlarida erishgan yuksak yutuqlari va Ozarbayjon sportining rivojlanishiga qoʻshgan xizmatlari uchun Xonim Huseynova „1-darajali Vatanga xizmatlari uchun“ ordeni bilan mukofotlanadi.

 Manbalar 

 Havolalar 

 Xanim Guseynova — profil na sayte judoinside.com (angl.)
Turkum:Yashayotgan insonlar
Turkum:1993-yilda tugʻilganlar
Turkum:1-martda tugʻilganlar